CELEX: 32016R0657
Language: hu
Date: 2016-04-27 00:00:00
Title: A Bizottság (EU) 2016/657 végrehajtási rendelete (2016. április 27.) egy elnevezésnek a hagyományos különleges termékek nyilvántartásába történő bejegyzéséről (Lietuviškas skilandis [HKT])

28.4.2016   
            
            
               HU
            
            
               Az Európai Unió Hivatalos Lapja
            
            
               L 114/6
            
         A BIZOTTSÁG (EU) 2016/657 VÉGREHAJTÁSI RENDELETE
   (2016. április 27.)
   egy elnevezésnek a hagyományos különleges termékek nyilvántartásába történő bejegyzéséről (Lietuviškas skilandis [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 26. cikkére és 52. cikke (2) bekezdésére,
   mivel:
   
               (1)
            
            
               Litvánia az 1151/2012/EU rendelet 26. cikkének megfelelően benyújtotta a Bizottsághoz a „Lietuviškas skilandis” elnevezést abból a célból, hogy az bejegyzésre kerülhessen a hagyományos különleges termékek 1151/2012/EU rendelet 22. cikke szerinti nyilvántartásába.
            
         
               (2)
            
            
               A „Skilandis” elnevezés korábban az 509/2006/EK tanácsi rendelet (2) 13. cikke (1) bekezdésének megfelelően – az elnevezés kizárólagos használatának fenntartása nélkül – hagyományos különleges termékként bejegyzésre került (3). Az 1151/2012/EU rendelet 26. cikke (1) bekezdésének második albekezdése szerinti nemzeti felszólalási eljárás nyomán a „Skilandis” elnevezés az 1151/2012/EU rendelet 26. cikke (1) bekezdése harmadik albekezdésének megfelelően kiegészült a „Lietuviškas” kifejezéssel, amely jelzi annak hagyományos és sajátos jellegét.
            
         
               (3)
            
            
               A „Lietuviškas skilandis” elnevezés bejegyzésére vonatkozóan benyújtott kérelmet a Bizottság megvizsgálta és azt követően közzétette az Európai Unió Hivatalos Lapjában
                   (4).
            
         
               (4)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Lietuviškas skilandis” elnevezést be kell jegyezni,
            
         ELFOGADTA EZT A RENDELETET:
   1. cikk
   A „Lietuviškas skilandis” (HKT) elnevezés bejegyzésre kerül.
   A „Skilandis” HKT termékleírása a „Lietuviškas skilandis” HKT 1151/2012/EU rendelet 19. cikke szerinti termékleírásának minősül, az elnevezés kizárólagos használatának fenntartása mellett.
   Az első bekezdésben említett elnevezés a 668/2014/EU bizottsági végrehajtási rendelet (5) XI. mellékletének 1.2. osztályába – Húsipari termékek (főzve, sózva, füstölve stb.) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. április 27-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  A Tanács 2006. március 20-i 509/2006/EK rendelete a hagyományos különleges terméknek minősülő mezőgazdasági termékekről és élelmiszerekről (HL L 93., 2006.3.31., 1. o.). A rendeletet hatályon kívül helyezte és felváltotta az 1151/2012/EU rendelet.
   
      (3)  A Bizottság 2010. január 14-i 29/2010/EU rendelete egy elnevezésnek a hagyományos különleges termékek nyilvántartásába történő bejegyzéséről (Skilandis [HKT]) (HL L 10., 2010.1.15., 1. o.).
   
      (4)  HL C 355., 2015.10.27., 28. o.
   
   
      (5)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).